google/wiki40b huggingface dataset:
Zabuton

Zabuton (座布団) er en tradisjonell japansk sittepute.
I motsetning til den runde ensa er en zabuton kvadratisk og fylt. Den stammer fra begynnelsen av Edo-perioden, da den avløste ensa i private hjem. I templer og skrin ble ensa derimot stadig brukt. 
Forløperen for zubuton var shitone, som var forbeholdt adelige hjem. 
Zabuton lages overveiende av bomull men ofte også av lerret eller silke. Lær eller washi-papir er også mulig, men det er vesentlig sjeldnere. Zabuton kan også brukes sammen med en zaisu (stol uten ben).
Ved zenmeditasjon (zazen) tjener zabuton som underlag for den meditasjonspute (zafu) som den mediterende sitter på.
Når en lavererangerende sumoutøver vinner over en yokozuna (høyeste rang i sumo), kaster tilskuerne deres zubuton i ringen. Da yokozuna tradisjonelt først deltar i den siste kamp på en turneringsdag, er det ikke noe problem.
160-årene

-- 160 -- 161 -- 162 -- 163 -- 164 -- 165 -- 166 -- 167 -- 168 -- 169
Tiårsoversikt
Æthelweard

Etymologi

Navneleddet æthel er dannet av gammelengelske æthel, «edel». Den norrøne formen av leddet er aðal. Navneleddet weard er dannet av gammelengelske weard, «vokter». Den norrøne formen av leddet er vǫrðr.
Aðalvarður er en islandsk form av navnet.
Tornekrattet

Tornekrattet er en uavhengig og upolitisk supporterklubb for Molde Fotballklubb. Den ble startet etter cupfinalen i 1994 av en gruppe kalt «Granlia-gjengen». På Molde Idrettspark (gamle Molde Stadion) sto Tornekrattet plassert øverst på vestre ståtribune. I dag er supporterklubben plassert på inngang 13 på Aker Stadion, bak det vestre målet. Den er i dag en av de eldste supporterklubbene i Norge. Tornekrattet har i dag ca. 1000–1100 medlemmer.
Tifogruppen Krattet Tifo fikk 3.-plass i supporterutmerkelsen Gullblusset i avdelingen for supporterklubber over 500 medlemmer, for tifoen de presenterte under cupfinalen 2005.
BloodRayne

Handling

Filmen er basert på videospillet ved samme navn, og filmen handler om figuren Rayne (Kristanna Loken), en hedensk art av menneske og vampyr kalt Dhampir. Dhampirer blir ikke påvirket av krusifikser og tørster ikke etter menneskeblod. Hun er datteren av vampyrkongen Kagan (Ben Kingsley), som har samlet en hær av slaver, både vampyrer og mennesker, slik at han skal kunne utslette menneskerasen. Rayne ble unnfanget da Kagan voldtok moren hennes, og hun var senere vitne til at han tok livet av henne.
Sebastian, Vladimir og Katarin er tre medlemmer av Brimstone Society, en gruppe som har som mål å bekjempe vampyrene. Da de hører om Dhampiren planlegger Vladimir å rekruttere henne.

Response

Filmen hadde premiere den 6. januar på nesten 1000 kinoer i USA. Opprinnelig skulle filmen lanseres på mye fler kinoer, men antallet sank da det viste seg at en rekke kinoer ikke hadde lisensiert filmen. I åpningshelgen spilte filmen inn kun en og en halv million dollar. Filmen ble kritisert for ikke å inneholde noen historie, og for at den leide inn prostituerte som statister og stand-ins slik at produksjonskostnadene skulle holde seg nede. Filmen ble også kritisert av fans for å ha lite til felles med videospillet.
BloodRayne ble nominert til hele seks Golden Raspberry Awards under den 27. Razzie-utdelingen, inkludert prisene for verste film, verste skuespillerinne og verste regissør.
Comic Gum

Comic Gum er et japansk manga-magasin som blir utgitt hver måned av bokselskapet Wani Books. Store deler av innholdet i dette magasinet har er av moderat seksuelt karakter. Magasinet er beregnet for unge menn fra 18 år og oppover.
Tistel

Tistler er en gruppe stive, stikkende urter. Bladene, og ofte også stengelen, har kraftige torner. De unngås derfor av dyr og mennesker og kan danne nesten ugjennomtrengelige bestander, ikke ulikt brennesle.
Tistlene er ikke en naturlig gruppe. De fleste tilhører stammen Cynareae i kurvplantefamilien, men også andre kurvplanter kalles tistel. Strandtistel er et medlem av skjermplantefamilien. De vanlige tistlene i Norge tilhører slektene Cirsium og Carduus. De vokser ofte langs vegkanter og på beitemark.
You're the One That I Want

«You're the One That I Want» er en sang, skrevet av John Farrar til spillefilmen Grease. Den ble fremført av John Travolta og Olivia Newton-John.
Singlen ble en internasjonal hit og lå på førsteplassen på lister i flere land. Den var den eneste sangen fra lydsporet til Grease som toppet både de britiske og amerikanske poplistene.

Norsk versjon

Vivian Vindenes har skrevet en norsk tekst. På norsk bærer den tittelen «Du er den jeg vil ha».
Nothing but the Beat

Nothing but the Beat er den franske DJ-en og plateprodusenten David Guettas femte studioalbum. Albumet ble gitt ut 26. august 2011. Albumet er et dobbelalbum, hvor den første inneholdet låter som er laget sammen med blant annet artister som Lil Wayne, Taio Cruz, Nicki Minaj, Ludacris, Snoop Dogg, Afrojack, Chris Brown, Flo Rida, Usher, Jennifer Hudson, Dev, Timbaland, Jessie J og Sia Furler. Will.i.am, Akon og Ne-Yo har også bidratt, slik de også gjorde på Guettas fjerde album, One Love. Den andre plata inneholdet utelukkende instrumentelle låter.
Raumar Orientering

Raumar Orientering (tidligere Raumar Orienteringslag) er en orienteringsklubb fra øvre Romerike. Klubben ble dannet høsten 1994 som et samarbeid mellom klubbene Gjerdrum, Ullensaker, Nes, Hurdal, Eidsvoll og Frogner. Frogner O-lag ble med i samarbeidet før sesongen 2005. 
Raumar Orientering kom i 2004 på 3.-plass i verdens største stafett for ungdomslag, Tiomila. I samme stafett året etter kom laget på 5.-plass. Raumar Orientering har også vært representert i junior-VM flere ganger.
I 2008 ble Raumar nok en gang nummer tre i 10-mila. To år senere, i 2010, tok Raumar det store steget opp på toppen av seierspallen og vant stafetten med Magne Haga, Karoline Sønsterudbråten, Line Maria Haugen Melby og Vetle Christiansen på laget. 
Raumar Orientering vant 15 stafetten 2013, etter mye bomming blant de resterende lagene.
Punerkrigene

Punerkrigene eller de puniske kriger var en rekke av tre kriger som ble utkjempet mellom Roma og Kartago fra 264 f.Kr. og fram til 146 f.Kr. I sin tid var de noen av de største krigene som noen gang hadde skjedd. Betegnelsen «puner» kommer fra det latinske ordet Punicus (eller Poenicus) i betydningen «kartager», noe som henviser til kartagernes fønikiske opphav. Puner er etymologisk det samme som føniker. Puner, puniceus er det latinske ordet for lilla. Fønikerne ble av grekerne kalt «det lilla folk», φοινίκη, phoiniki, ettersom de solgte et kostbart lilla fargestoff.
Hovedårsaken til punerkrigene var interessekonfliktene mellom det eksisterende kartagiske riket og den ekspanderende romerske republikk. Romerne var i begynnelsen interessert i å utvide sitt rike via Sicilia (som på denne tiden var en kulturell og etnisk smeltedigel), som delvis var under kartagisk kontroll. Ved begynnelsen på den første punerkrig (264-241 f.Kr.) var Kartago den dominerende makten i den vestlige delen av Middelhavet og med en omfattende flåte. Roma var en raskt voksende makt i Italia, men manglet en flåte. Roma erobret Sicilia, Sardinia og Corsica. Andre punerkrig (218-201 f.Kr.) var preget av at den kartagiske hærføreren Hannibals felttog gjennom Spania, Gallia og over Alpene i 218 f.Kr., fulgt av en langvarig, men til sist mislykket kampanje på det italienske fastlandet. Roma overtok Kartagos besittelser i Spania. Ved slutten av tredje punerkrig (149-146 f.Kr.), etter mer enn et hundre år med krig og tap på mange hundre tusener av soldater på begge sider, hadde Roma erobret Kartagos rike, fullstendig ødelagt dens by, og ble selv den mektigste makten i vestlige Middelhavet.
Med avslutningen av makedonerkrigene – som forløp samtidig med punerkrigene – og nederlaget til selevkidekongen Antiokos III den store i den romersk-syriske krig (avsluttet med freden i Apameia i 188 f.Kr.) i den østlige delen av Middelhavet, sto Roma igjen som den mektigste statsmakten i og rundt Middelhavet og som den mektigste byen i antikken. De romerske militære seirene over Kartago i punerkrigene ga Roma en framstående status og posisjon som varte helt fram til 400-tallet e.Kr.
Thrix scopula

Utbredelse

Arten er utbredt i Sørøst-Asia, der den er kjent fra Malaya og øyene Sumatra, Nias og Borneo.
Yopal

Yopal er hovedstad i provinsen Casanare i Colombia og har om lag 84 000 innbyggere. Byen ligger 387 km. fra hovedstaden fra Bogotá.
Store Kvalfjorden

Store Kvalfjorden (nordsamisk: Bossovuotna) er en fjord på Stjernøya i Alta kommune i Finnmark. Fjorden strekker seg 2,5 kilometer sørvestover til bygda Store Kvalfjord i fjordbotnen. Den har innløp mellom Nordmannsnes i vest og Lille Mjånes i øst. På østsida av fjorden ligger gården Bia.
TV 2 Zebra

TV 2 Xtra

TV 2 Xtra var det opprinnelige navnet på TV-kanalen som i dag går under navnet TV 2 Zebra. Kanalen så dagens lys i 2004, men ett år senere skiftet den navn på grunn av manglende optimisme blant TV 2 Gruppen. Da kanalen skiftet navn, skiftet den samtidig sendeprogram, med både gamle og nye program på agendaen. TV 2 Xtra ble primært opprettet for å appellere til sport- og fotball-interesserte, med rettighetene til blant annet spansk fotball.
Nyhammaren

Nyhammaren (også skrevet Nyhammar og Nyhamar) er ei bygd i Gulen kommune i Sogn og Fjordane. Den ligger nordøst på Hisarøyna, på vestsida av Nyhammarsundet, og rundt 5 kilometer i luftlinje nordvest for kommunesenteret Eivindvik.
Hiserøyna har ikke fastlandsforbindelse, men hurtigbåtruta Dingja–Sollibotn har Nyhammar som anløpsted.
Beloderoides

Utseende

En middelsstor, avlang, sylindrisk, brungrå trebukk. Antennene er litt lengre enn kroppen, pronotum litt lengre enn bredt og tønneformet. Dekkvingene er jevnbrede, med mørk spiss. Beina er forholdsvis korte.

Utbredelse

Arten er utbredt i Vest- og Sentral-Afrika.
Ronald 10

Ronald 10 er et musikkalbum utgitt av Ronald Holmberg i 2001 på Busk records. Albumet inneholder låta «Love You Baby (dunk dunk dunk)» som toppet Norsktoppen i desember 2001.
Claude Adrien Helvétius

Biografi

Helvétius ble født inn i en høytstående parisisk familie med forbindelser til hoffet. Faren var livlege for dronning Marie Leszczyńska. Slektsnavnet var opprinnelig Schweitzer, som ble latinisert til Helvétius (sveitser). Etter en utsvevende ungdomstid begynte Helvétius etter hvert å orientere seg mot intellektuelle kretser, påvirka av Voltaire og Montesquieu. Han gifta seg med Anne-Catherine de Ligniville, som i et halvt århundre bestyrte en av opplysningstidas fremste litterære salonger.

Verk

Med sitt filosofiske verk De l'esprit (1758) vakte Helvétius bestyrtelse hos kirka og makthaverne. Skriftet ble brent offentlig, og det ble bannlyst både av kirka og av Sorbonne-universitetet. Arbeidet fikk en lunken mottakelse blant andre progressive filosofer. Han ble kritisert for å mangle originalitet, og for å ha henta sine tanker fra Denis Diderot og John Locke. 
Helvétius er en typisk empirist, som mener at den menneskelige bevisstheten utgjøres av summen av sanseinntrykkene våre. Som Locke mener han at mennesket ved fødselen er en tabula rasa, og at all ulikhet mennesker imellom skyldes forskjellig oppdragelse og oppvekstmiljø. Noen medfødte forskjeller mellom folk eksisterer ikke, mener han.
Størst betydning for ettetrtida har Helvétius' etikk hatt. Ifølge Helvétius finnes ikke det absolutt gode eller onde, og mennesket er verken godt eller ondt. I siste instans er egennytten drivkraften for alle våre handlinger. Hans etikk utgjør således en av forutsetningene for den seinere utilitarismen. 
En omarbeidd og utvida utgave av  De l'esprit utkom posthumt mellom 1772 og 1786. Her utbrer han seg om pedagogikk og oppdragelse, og hevder det synspunktet at menneskenes iboende egoisme kan styres mot et felles, samfunnsnyttig mål gjennom et vitenskapelig basert belønningssystem i skolen. «Alt kan ordnes gjennom oppdragelse», hevder han.
Påvirkning fra Helvétius kan spores hos tenkere som Jeremy Bentham, John Stuart Mill, Cesare Beccaria og 1800-tallets tidlige sosialister.
Svensk kalender

Den svenske kalenderen var i bruk i Sverige fra 1. mars 1700 til 30. februar 1712. Etter den gregorianske kalender utgjør dette tidsrommet tiden fra 11. mars 1700 til 11. mars 1712. Den svenske kalenderen lå en dag foran den julianske kalender og ti dager etter den gregorianske kalenderen.
I november 1699 ble det bestemt at Sverige skulle gå over til den nye gregorianske kalenderen fra og med 1700. Denne prosessen skulle gjøres gradvis ved å fjerne alle skuddårsdagene frem til 1740. I henhold til planen ble skuddårsdagen i 1700 hoppet over, men i de etterfølgende årene ble det ikke gjort noen modifiseringer på grunn av den store nordiske krig.
I januar 1711 bestemte Karl XII av Sverige at Sverige skulle gå tilbake til den julianske kalenderen da den svenske kalenderen kun var i bruk i Sverige. En ekstra dag ble lagt til i februar 1712 for å klare dette, noe som gav måneden unike 30 dager.
I 1753 gikk Sverige over til den gregorianske kalenderen med et hopp på 11 dager: onsdag 17. februar ble etterfulgt av torsdag 1. mars. På tross av dette brukte Sverige de gamle julianske reglene for å fastslå påsken helt frem til 1844.
ReCAPTCHA

reCAPTCHA er et system opprinnelig utviklet av Carnegie Mellon University som bruker CAPTCHA til å digitalisere teksten i bøker samtidig som det holder roboter ute fra nettsteder de ikke skal ha tilgang til. 16. september 2009 ble reCAPTCHA kjøpt opp av Google. Prosjektet arbeider per 2009 med digitalisering av The New York Times’ arkiv. De har digitalisert 20 års arkiver, og håper å være ferdige med 110 år til innen 2010.
reCAPTCHA sender bilder av ord som tekstgjenkjennelsesteknologi (OCR) ikke har klart å tyde til samarbeidende nettsider. Nettsidene, som som regel ikke har noe å gjøre med digitaliseringsprosjektet å gjøre, gir dermed sine brukere i oppgave å løse disse ordene på samme måte som med annen CAPTCHA, som del av en valideringsprosess. De sender dermed resultatet tilbake til reCAPTCHA, som bruker disse i digitaliseringsjobben.
Systemet har rapportert å løse 200 millioner CAPTCHA-oppgaver per dag (per 2010), og samarbeider med sider som Facebook, Twitter, TicketMaster, Craigslist og StumbleUpon.
Jarle Johnsen

Jarle Johnsen er en norsk handikappidrettsutøver som har deltatt i et paralympiske vinterleker og to sommerleker for Norge.

Han har vunnet til sammen sju medaljer (fire gull, to sølv og en bronse) fra disse lekene.
Dudinka

Økonomi og næringsliv

Dudinka største virksomhet er havna, som eies av Nornickel. Havna kan trafikkeres av havgående fartøy og er en av de viktigste havnene i Sibir, og gir industribyen Norilsk, 90 kilometer mot øst, tilgang til Nordishavet og Nordøstpassasjen. Havna behandler frakt for Norilsk Nikkel og skiper ut 4,5 millioner tonn gods, hovedsakelig metaller, kull og malm. Dudinka fungerer også som elvehavn for trafikk videre oppover Jenisej, til Krasnojarsk og den transsibirske jernbanen.
Fra 1978 har bruk av isbrytere på Jenisej muliggjort drift av havna hele året, unntatt under vårflommen og isløsningen i juni. Under flommen stiger elva opptil 15 meter, og alle havneanleggene oversvømmes. Havnekranene blir i denne perioden demontert og flyttet til et lager i sikker avstand fra elva inntil flommen er over (se bilde).
I 1969 ble det bygget en gassrørledning fra gassfeltet Messojakha lenger vest, til Norilsk via Dudinka.

Transport

Den nordligste elektrifiserte jernbanen i verden knytter Dudinka til Norilsk og til Alykel lufthavn, 45 kilometer unna. Det er også veiforbindelse på strekningen. Tre kilometer sør for byen ligger den mindre Dudinka lufthavn.
2. divisjon fotball for menn 2014

Avdeling 1

Utdypende artikkel: 2. divisjon, avdeling 1

Avdeling 3

Utdypende artikkel: 2. divisjon, avdeling 3

Avdeling 4

Utdypende artikkel: 2. divisjon, avdeling 4
Magnus Powell

Tidlig karriere i Sverige

Powell startet sin karriere i  Arnäs IF, men gikk til Örebro SK i 1991 som 17-åring, før han tre år senere dro til Helsingborgs IF. Han spilte fire sesonger for Di Röe og fikk med seg et seriemesterskap før han dro videre til Norge.

Lillestrøm Sportsklubb

Powell spilte totalt 176 obligatoriske kamper for LSK, og skårte 69 mål, 40 av disse i Tippeligaen. Powell fikk med seg en sølvmedalje i 2001, og var også med å tape finalen i NM i 2005 mot Molde FK.

Fotballklubben Lyn

Powell meldte overgang til Lyn i januar 2006 foran 2006-sesongen. Hans første seriekamp for Lyn var i et uavgjort møte med Start i Kristiansand 9. april 2006. Hans første mål kom i en seriekamp borte mot Odd Grenland 13. mai 2006 som Lyn tapte 2-1. Han skårte to mål i en cup-kamp borte mot Lisleby 8. juni 2006, noe som er det største antallet mål Powell har skårt i en enkelt kamp for Lyn.
I de tre påfølgende sesongene spilte Powell 62 obligatorisk kamper for Lyn, inkl to UEFA-cupkamper i 2006. Han skårte 9 mål for Oslo-klubben, 6 av disse i serien. I sesongene 2007 og 2008 var Powell ikke endel av førstevalget for Henning Bergs Lyn, og på hans 13 siste kamper for Lyn før utlånet, startet han kun to ganger, en av disse i serien, de andre gangene kom han inn som innbytter.

Utlån til GIF Sundsvall

31. juli 2008 ble det klart at Magnus Powell forlot Lyn for å spille høstsesongen 2008 hos svenske GIF Sundsvall, da Powell ønsket å forlate Lyn for å få mer spilletid.

Karriere som trener

I 2010 ble han Assistenttrener Junior Elite og trenerutvikler for Lillestrøm SK.
I desember 2014 skrev Powell under på en 3-årskontrakt med Egersund Idrettsklubb. Han tok over jobben som hovedtrener etter Bengt Sæternes. Denne jobben hadde han ut 2015-sesongen. 
17. november 2015 ble han bekreftet som hovedtrener for Levanger fotballklubb. Han ga seg som trener i Levanger etter sesongen 2017.
16. januar 2018 ble han ansatt som hovedtrener for Sandefjord. 25. april ble han og Sandefjord enige om å avslutte samarbeidet.
Det kaspiske hav

Etymologi

Ordet «kaspisk» er avledet fra navnet til kasperne (gresk: Κάσπιοι, Kaspioi; arameisk: Kspy; persisk: کاسپی‎), en folkegruppe i oldtiden som bodde sørvest for innsjøen i Transkaukasia. Strabon skrev at «i landet til albanerne er det også et område kalt for Kaspiane, som har sitt navn etter stammen kasperne, slik som med havet; men stammen har nå forsvunnet.» De kaspiske porter (også kalt «Aleksanders porter» eller «Gorgans store mur»), som er navnet på et sted ved antagelig sørøstkysten av Det kaspiske hav, kan være et opprinnelige stedet til denne stammen. Dette stedet har også blitt plassert lengre sør til den iranske provinsen Teheran. Den iranske byen Qazvin (i eldre kilder Kazvin) deler i roten av sitt navn det til innsjøen. Faktisk er det tradisjonelle arabiske navnet for innsjøen Bahr al-Qazwin («Qazvinhavet»).
Innsjøen ble i antikken kalt det hyrkaniske hav av grekere og persere. Hyrkania er et landskap sør for Det kaspiske hav i dagens Iran og deler av Turkmenistan. Både i Perserriket i antikken og i dagens Iran er det kjent som det mazandaranske hav (persisk: دریای مازندران‎) etter den iranske provinsen Mazandaran. I Iran er det også tidvis omtalt som Daryā-i Xazar. I India ble det kalt Kashyap Sagar. I tyrkisktalende land ble det kjent som Khazarhavet etter khazarene. Gammelrussiske kilder omtaler det som Khvalyn- eller Khvalishavet (russisk: Хвалынское море / Хвалисское море) etter navnet Khwarezmia (Korasmia). Gamle arabiske kilder omtaler det som Baḥr Gīlān (arabisk: بحر گیلان), «Gilanhavet».
Tyrkiske språk bruker konsekvent terminologi som adskiller seg fra indoeuropeiske språk nevnt over. På turkmensk er navnet eksempelvis Hazar deňizi, på aserbajdsjansk er det Xəzər dənizi, og på moderne tyrkisk er det Hazar denizi. I alle disse tilfellene betyr det andre ordet rett og slett «hav», og det første ordet viser til de historiske khazarene som hadde et stort rike nord for Det kaspiske hav fra 600- til 900-tallet.
Baldishol kirke

Baldishol kirke var en kirke som lå ved gården Balleshol på Nes i nåværende Ringsaker kommune i Hedmark. Den ble oppført i 1613, og ble revet i 1879. Kirken er mest kjent for Baldisholteppet, som ble funnet under gulvet da kirken ble revet. En alterstein fra Baldishol kirke befinner seg i dag på Baldishol gard. Et skap og stoler fra Baldishol kirke finnes på Maihaugen.
Yogasutra

Yogasutra (sanskrit: योगसूत्र) er en hinduistisk tekst, skrevet på 500-tallet eller tidligere. Teksten skal ifølge tradisjonen være skrevet eller samlet av vismannen Patanjali, som levde ca 200 f.Kr., men denne forfatterangivelsen daterer seg til 900-tallet.
Boken består av fire kapitler, som igjen er videre inndelt i alt 196 sutraer, eller aforistiske maksimer. Yogasutra «er grunnlagsteksten for det religiøse tankesystemet yoga, som er nært forbundet med det viktigste tankesystemet i hinduismens historie, samkhya. Yoga er i innhold egentlig et samkhya-system. I middelalderen ble disse to filosofiske systemene slått sammen til ett, kalt samkhya-yoga.»
Yogasutra er en sammenredigering av flere tidligere yogatradisjoner, som i og med denne teksten blir fremstilt som ett, hethetlig og enhetlig system. Innenfor yogasutra-systemet beskrives flere former for yoga: tømming av bevisstheten (nirodha), askese (kriya-yoga) og den mest kjente: asthanga-yoga. Asthanga-yoga er et åttedelt system som innebærer etisk trening (yama og niyama), trening av kroppen (asana og pranayama) og trening av bevisstheten (pratyahara, dharana, dhyana og samadhi).
Yogasutras fremstilling av yoga-teknikker og -filosofi er skrevet i en hinduistisk kontekst, men er nært beslektet med buddhistisk yoga. Det gjelder både terminologi og virkelighetsforståelse.
Det er skrevet flere kommentarer til Yogasutra. Blant de viktigste er Samkhya-pravacana, som tilskrives den legedariske Vyasa (som både skal være forfatter av Mahabharata og en av personene i dette verket) og Bhojadevas Rajamartanda (900-tallet) som er den første kommentaren som knyttet Patanjali som forfatter.
Tongzhou (Nantong)

Tongzhou (kinesisk: 通州; pinyin: Tōngzhōu) er et bydistrikt i Jiangsu i Folkerepublikken Kina. Det ligger under byprefekturet Nantong. Frem til 2010 hadde det rang som byfylke.
Befolkningen var 1 446 588 i 1999.
San Andrés y Providencia

Øyer

Hovedøyene i skjærgården er San Andrés og Providencia samt en del mindre øyer i umiddelbar nærhet. I tillegg finnes det åtte atoller som også hører til departementet. Disse er Banco Alicia, Bajo Nuevo, Serranilla, Quita Sueño, Serrana, Roncador, Cayos del Este Sudeste og Cayos de Albuquerque.
Freske fraspark

Handling

Den gamle bygdestriden mellom Alvdal og Tynset blusser stygt opp igjen vinteren 1936. Grunnen er at Per Sætermyrmoen har vunnet 50-kilometeren i Holmenkollen, og begge bygdene vil ha eiendomsrett og gjøre stas på skiløperen ved hjemkomsten. De ryker bokstavelig talt i tottene på hverandre og plasserer noen velrettede springskaller og dobbelsats i et eneste stort bygdeslag. Gammelt agg og frisk blodtørst overvinner bondevettet, og sportsgalskapen tar helt overhånd på mannfolka, mens kvinnene gjør i stand til fest på lokalet med kjøttkaker og polentagrøt.
Linderudkollen hoppsenter

Linderudkollen hoppsenter er et idrettsanlegg for skihopp beliggende på Linderudkollen i Lillomarka i Oslo. Anlegget består av fem hoppbakker med størrelse K10, K18, K39, K54 og K70, og brukes jevnlig til trening og konkurranse. K39 nyttes til hopping på plast om sommeren. Linderudkollen er hjemmeanlegget til idrettsklubben Østre Aker skiklubb.
I 2009 var Linderudkollen arena for The Arctic Challenge.

Historie

Høsten 1977 fikk K39 bakken plastbelegg og etter hvert kom det skitrekk med plastspor.
I slutten av 2017 fikk K70 bakken nytt dobbeltsport i ovarennet.
Firesafe

Historie

Selskapet ble grunnlagt i 1981 under navnet Protan Brannsikring som en del av selskapet Protan. I 1990 ble Protan kjøpt opp av Norsk Hydro og Firesafe fikk dagens navn. I 1992 ble Firesafe privateid. På begynnelsen av 1990-årene var det en stor utvikling innen brannvern og brannsikring i Norge. Fra å kun ha Plan og bygningsforskriften, kom Forskrift om forebyggende tiltak og tilsyn (Forebyggingsforskriften) i 1991. Dette innebar at det ikke bare var nybygg som hadde regelverk for brannsikring, men også eldre bygg. Et mer omfattende lovverk førte til at Firesafe utvidet virksomheten med det som ble kalt Firesafe Service, i dag Firesafe Consulting.